 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**APSTIPRINĀTI**

ar Madonas novada pašvaldības domes

27.02.2025. lēmumu Nr. 107

(protokols Nr. 4, 45. p.)

**Madonas novada** **Sociālās jomas projektu konkursa 2025. gada NOLIKUMS**

*Izdots saskaņā ar Madonas novada pašvaldības*

*2024. gada 27.jūnija saistošo noteikumu Nr. 11 “Madonas*

*novada pašvaldības iedzīvotāju iniciatīvas projektu konkursu*

*organizēšanas kārtība” 14. punktu*

1. **Vispārīgie noteikumi**

1.1. Nolikums nosaka kārtību, kādā Madonas novada pašvaldība (turpmāk – pašvaldība) piešķir līdzfinansējumu Madonas novada sociālās jomas projektiem.

1.2. Konkursu rīko Madonas novada pašvaldība, juridiskā adrese Saieta laukums 1, Madona, Madonas novads, LV - 4801.

1.3. Pašvaldība līdzfinansējumu projektiem piešķir konkursa kārtībā. 2025. gada konkursa īstenošanai pieejamais finansējums ir EUR 10 000 (desmit tūkstoši *euro*).

1.4. Projektu pieteikumus savu mērķprogrammu īstenošanai var iesniegt nevalstiskās organizācijas, to struktūrvienības vai nodaļas (turpmāk - pretendents) un iedzīvotāju grupas, kuru juridiskā adrese ir Madonas novadā un kuras savu darbību veic Madonas novada teritorijā.

1.5. Projektu īstenošanas vieta: Madonas novada administratīvā teritorija.

* 1. Projektu konkursu izsludina 5 darba dienu laikā no brīža, kad Madonas novada pašvaldības dome apstiprinājusi konkursa nolikumu.
	2. Projektu ieviešanas periods: 2025. gada 14. aprīlis – 30. novembris.
	3. Konkursu izsludina Madonas novada pašvaldības mājaslapā [www.madona.lv](http://www.madona.lv).
1. **Projektu konkursa mērķi un prioritātes**

2.1. Projektu konkursa mērķi ir iesaistīt nevalstisko sektoru sabiedriski nozīmīgu sociālo programmu, aktivitāšu un pasākumu īstenošanā dažādām mērķauditorijām, palielināt sociāli mazaizsargāto iedzīvotāju iesaistīšanu sociālajās aktivitātēs, mazinot viņu sociālo atstumtību.

2.2. Pašvaldības līdzfinansējumu 2025. gada konkursa ietvaros prioritāri piešķir pretendentiem, kuru projekti:
 2.2.1. paredz izglītojošu un informatīvu aktivitāšu un pasākumu kopumu īstenošanu senioru mērķauditorijai;
 2.2.2. paredz izglītojošu un informatīvu aktivitāšu un pasākumu kopumu īstenošanu bērniem un pieaugušajiem ar īpašām vajadzībām;

 2.2.3. paredz izglītojošu un informatīvu aktivitāšu un pasākumu kopumu īstenošanu, kas sekmē saliedētas sabiedrības veidošanos caur dažādu sabiedrības grupu (ģimenes, personas ar invaliditāti, ielu bērni, politiski represētas personas u.c.) integrāciju;

**3. Pretendenti**

3.1. Projektu pieteikumus aktivitāšu īstenošanai var iesniegt:

3.1.1. Madonas novada administratīvajā teritorijā reģistrētas biedrības, nodibinājumi, reliģiskas organizācijas vai to filiāles, kas atbilst šādiem kritērijiem:

 juridiskā adrese ir Madonas novada administratīvajā teritorijā;

darbība tiek realizēta Madonas novada administratīvajā teritorijā;

nav nodokļu un citu valsts vai pašvaldību noteikto obligāto maksājumu parāda, kas pārsniedz 150 euro;

ir izpildītas visas līgumsaistības ar Pašvaldību līdz Projektu pieteikuma iesniegšanas brīdim;

3.1.2. fizisku personu neformālās grupas, kurās apvienojušies vismaz 5 (pieci) pilngadīgi dalībnieki, kurās katra dalībnieka deklarētā dzīvesvieta ir Madonas novada administratīvā teritorija.

3.2. Viens projekta pieteicējs drīkst iesniegt vienu pieteikumu. Partnerības gadījumā šis nosacījums attiecas uz vadošo pieteicēju.

**4. Līdzfinansējuma piešķiršanas nosacījumi**

4.1. Projektā paredz, ka tā aktivitātes notiek Madonas novadā un ieguvēji no projekta rezultātiem ir Madonas novada iedzīvotāji.

4.2. Viens pretendents var iesniegt 1 projektu pieteikumu.

4.3. Pašvaldības līdzfinansējuma apmērs pretendenta iesniegtajam projektam konkursa ietvaros ir 90% no kopējām projekta izmaksām, bet ne vairāk kā EUR 1000,00 (viens tūkstotis *euro*).

4.4. Projekta iesniedzējs projekta īstenošanai nodrošina finansējumu 10 % apmērā no projekta kopējās summas. Iesniedzēja finansējums drīkst būt naudas līdzekļi vai materiālās vērtības.

* 1. Pašvaldības līdzfinansējumu nepiešķir:
		1. nekustamā īpašuma iegādei vai būvdarbiem;
		2. ārvalstu braucieniem;
		3. pabalstiem, prēmijām, naudas balvām, dāvanām un citiem līdzīgiem maksājumiem privātpersonām;
		4. nevalstisko organizāciju pamatdarbības nodrošināšanai un maksājumiem par komunālajiem pakalpojumiem;
		5. peļņas pasākumiem;
		6. īstenotiem projektiem;
		7. aktivitātēm, kas jau tiek īstenotas Madonas novadā un tiek finansētas no pašvaldības vai cita ārējā finansējuma līdzekļiem;
		8. projekta grupas (piem. projekta vadītājs, grāmatvedis u. tml.) darba algām, stipendijām, projekta darba grupas ēdināšanai, telpu īrei un to uzturēšanas izdevumu segšanai;
		9. pamatlīdzekļu iegādei, kas nodrošina biedrības pamatdarbību;
		10. projektiem, kurus plānots īstenot ārpus Madonas novada teritorijas;
		11. politiskiem, militāriem vai reliģiskiem pasākumiem;
		12. projekta sagatavošanas aktivitāšu izmaksām un izmaksām, kas nav tieši saistītas ar projekta aktivitāšu īstenošanu.
	2. Projekta pieteikumu noraida:
		1. ja projekta pieteikumā nav paredzēta Pretendenta dalība (finansējums) tā īstenošanai;
		2. ja Pretendents nav savlaicīgi nokārtojis līdzšinējās saistības ar Pašvaldību, kurš nav iesniedzis atskaiti par iepriekš piešķirtā Līdzfinansējuma izlietojumu, sniedzis nepatiesas ziņas un nav realizējis iepriekš Madonas novada pašvaldības līdzfinansētos projektus līgumā noteiktajā termiņā;
		3. ja pretendentam ir nodokļu un citu valsts vai pašvaldību noteikto obligāto maksājumu parāds, kas pārsniedz 150 *euro*;
		4. ja projekta pieteikums nav iesniegts projektu konkursa noteiktajā termiņā.
	3. Lai pārliecinātos par pretendenta atbilstību nolikuma prasībām, pašvaldība informāciju iegūst no pašvaldībai pieejamajām datu bāzēm. Ja informācija, kas iegūta datu bāzēs, ir nepilnīga, konkursa komisija var pieprasīt projekta iesniedzējam iesniegt papildu informāciju.

**5. Projektu iesniegšana, noformēšana un saturs**

5.1. Projekta pieteikums sastāv no:

 5.1.1. vadītāja parakstītas projekta pieteikuma veidlapas (1.pielikums);

 5.1.2. projekta izmaksu tāmes (2.pielikums);

 5.1.3. informācijas par projekta vadītāja pieredzi (CV);

 5.1.4. ja projekta ietvaros tiek iegādāti materiāli vai inventārs, tad projekta pieteikuma pielikumā pievienot preču vai produktu parauga attēlus, kā arī cenu pamatojošu divu piegādātāju piedāvājumu salīdzinājumu;

 5.1.5. rekomendācijas vēstulēm vai citiem dokumentiem, kurus pretendents uzskata par būtiskiem projekta izvērtēšanai.

* 1. Pretendents atbild par projekta pieteikumā sniegto ziņu patiesumu.
	2. Pretendents, iesniedzot projekta pieteikumu, apņemas ievērot šī konkursa nolikuma noteikumus.
	3. Pretendents iesniedz projekta pieteikumu ar pavaddokumentiem līdz 2025. gada 21.marta plkst.23:59.
	4. Konkursa pieteikuma iesniegšana:
		1. Konkursa pieteikumu, parakstītu ar drošu elektronisku parakstu, var iesniegt nosūtot uz e-pasta adresi – pasts@madona.lv;
		2. Konkursa pieteikumu var iesniegt personīgi Madonas novada Centrālajā administrācijā, Saieta laukums 1, Madona, LV 4801, 101.kab.;
		3. Konkursa pieteikumu var nosūtīt pa pastu Madonas novada pašvaldībai, Saieta laukums 1, Madona, LV-4801, ar norādi – “Sociālās jomas projektu konkursam 2025” (datums uz pasta nosūtīšanas zīmoga nedrīkst būt vēlāks par konkursa pieteikumu iesniegšanas termiņu);
		4. Ja pretendents pieteikumu iesniedzis personīgi klātienē vai ar pasta starpniecību, tad papildus konkursa pieteikuma elektroniskā versija iesniedzama arī elektroniski, nosūtot uz e-pasta adresi aigars.noviks@madona.lv.
	5. Projektu konkursa nolikums un pieteikuma veidlapas ir pieejamas pašvaldības mājas lapā [www.madona.lv](http://www.madona.lv).
	6. Konsultācijas par projekta pieteikumu sagatavošanu sniedz Madonas novada Centrālās administrācijas Attīstības nodaļas vecākais speciālists sabiedrības integrācijas un līdzdalības jomā Aigars Noviks, kontaktinformācija: tālr. 28378298, e-pasts: aigars.noviks@madona.lv.
	7. Projekta pieteikumu pēc tā iesniegšanas nav atļauts grozīt.
	8. Iesniegtos dokumentus pašvaldība atpakaļ neizsniedz.
1. **Projekta pieteikumu vērtēšanas kritēriji**
	1. Pirms vērtēšanas uzsākšanas konkursa komisija pārbauda, vai projektu iesniegumi ir noformēti atbilstoši konkursa nolikumā noteiktajām prasībām. Ja pieteikumā norādītajā informācijā tiek konstatēti kādi trūkumi, konkursa komisija elektroniski pieprasa projekta iesniedzējam novērst konstatētos trūkumus 2 (divu) darba dienu laikā. Ja trūkumi netiek novērsti norādītajā termiņā, projekta iesniegums netiek vērtēts.
	2. Konkursa komisija veic iesniegto pieteikumu izvērtēšanu atbilstoši katram vērtēšanas kritērijam, kas nosaka projekta atbilstību šim nolikumam. Konkursa komisija projektam piešķir noteiktu punktu skaitu no 0 līdz 3:

|  |  |  |
| --- | --- | --- |
| Nr. p.k. | Kritērijs | Maksimālais punktu skaits |
| 6.2.1. | Skaidri definēta projekta aktualitāte un nepieciešamība, mērķa grupa, projekta aktivitātes atbilst konkursa mērķim un noteiktajām prioritātēm. | 3 |
| 6.2.2. | Projekts sekmē mērķa grupu līdzdalību, sadarbību un informācijas apmaiņu, kā arī pilsoniskas sabiedrības attīstību. | 3 |
| 6.2.3. | Projekta aktivitātes ir atbilstošas, praktiskas un piemērotas plānoto projekta mērķu un rezultātu sasniegšanai. | 3 |
| 6.2.4. | Projekta rezultāti sniedz praktisku atbalstu un atspoguļo mērķa grupu ieguvumu, dzīves kvalitātes uzlabošanas pakāpi, paredz ilgstošu ietekmi uz mērķa grupu pēc projekta īstenošanas. | 3 |
| 6.2.5. | Projekta aktivitāšu novitāte teritorijā. | 3 |
| 6.2.6. | Projekta īstenošanā un/vai līdzfinansēšanā plānots iesaistīt arī citus partnerus (biedrības, nodibinājumus, valsts vai pašvaldības vai tās institūcijas, uzņēmumus). | 3 |
| 6.2.7. | Budžets ir loģisks, detalizēts un samērojams ar veicamajām aktivitātēm, iesaistāmo mērķa grupas lielumu, sagaidāmajiem rezultātiem/ieguvumiem, kā arī projekta iesniedzēja līdzfinansējuma apmērs atbilst nolikumā noteiktajam. | 3 |

* 1. Augstākais iespējamais novērtējums vienam projektam ir 21 (divdesmit viens) punkts. Projektu pieteikumi tiek sakārtoti dilstošā secībā pēc iegūto punktu skaita. Konkursa komisija pieņem lēmumu par to projektu atbalstīšanu, kuri saņēmuši augstāko punktu skaitu pieejamā finansējuma ietvaros.
	2. Projekta pieteikumu atzīst par atbilstošu vērtēšanas kritērijiem, ja iegūtais kopējais punktu skaits nav mazāks par 10 punktiem. Ja projekta iesniegums novērtēts zemāk, nekā noteiktais minimāli nepieciešamais punktu skaits, tas tiek noraidīts.
1. **Konkursa komisija un projekta pieteikumu izvērtēšanas kārtība**
	1. Pretendentu iesniegtos dokumentus izvērtē ar Madonas novada pašvaldības Izpilddirektora rīkojumu izveidota konkursa komisija 6 komisijas locekļu sastāvā (turpmāk – komisija).
	2. Komisija ir lemttiesīga, ja tās sēdē piedalās vairāk nekā puse no komisijas locekļiem.
	3. Komisijas sēdes protokolē komisijas sekretārs.
	4. Trīs nedēļu laikā pēc projektu dokumentu iesniegšanas beigu termiņa komisija pieņem lēmumus par izvēlētajiem pretendentiem.
	5. Ja projekta pieteikums neatbilst konkursa nolikuma 5.1. un 5.4.punktā noteiktajam, projekta pieteikums netiek vērtēts un pretendents no tālākas līdzdalības konkursā tiek izslēgts.
	6. Komisija ir tiesīga no pretendenta pieprasīt papildu informāciju par projekta pieteikumu.
	7. Konkursa komisija izskata tikai termiņā iesniegtos projektu pieteikumus.
	8. Pēc projektu izskatīšanas konkursa komisija izvēlas piemērotākos projektus atbilstoši šajā nolikumā izvirzītajiem mērķim, noteiktajām prioritātēm un iegūto punktu skaitam un nosaka konkursa uzvarētājiem piešķirtā līdzfinansējuma apmēru.
	9. Konkursa komisijai ir tiesības pieņemt lēmumu par pilna vai daļēja finansējuma piešķiršanu projektam saskaņā ar tāmi, kā arī par atteikumu piešķirt finansējumu, informējot par to iesniedzēju, kā arī norādot projekta pieteikuma noraidīšanas iemeslu.
	10. Ja konkursa komisija lemj piešķirt mazāku finansējumu, nekā pieprasīts, pretendents veic precizējumus iesniegtajā projekta pieteikumā, norādot precizētu aktivitāšu sarakstu un projekta budžetu, ņemot vērā piešķirtā finansējuma apmēru.
	11. Ja projekta pieteikumu ir iesniedzis pretendents, kura biedrs vai darbinieks ir konkursa komisijas loceklis, tad attiecīgais konkursa komisijas loceklis nepiedalās diskusijā, projekta vērtēšanā un lēmuma pieņemšanā par konkrēto projektu.
	12. Pretendents tiek rakstveidā informēts par projekta atbalstīšanu vai noraidīšanu 10 dienu laikā pēc konkursa komisijas lēmuma pieņemšanas. Gadījumos, kad projekts tiek atbalstīts, pretendents tiek informēts arī par piešķirtā līdzfinansējuma apmēru un līguma slēgšanas laiku.
	13. Pretendentus par konkursa komisijas lēmumu rakstiski informē uz pieteikumā norādīto e-pastu konkursa komisijas sekretārs.
	14. Konkursa rezultāti tiek publicēti pašvaldības mājaslapā www.madona.lv.
2. **Līgums**
	1. Pašvaldība ar pretendentu slēdz līgumu par līdzfinansējuma piešķiršanu atbalstītā projekta īstenošanai, līgumā nosakot:
		1. līgumslēdzēju tiesības, pienākumus un atbildību;
		2. finansēšanas un atskaišu par piešķirto līdzekļu izlietojumu iesniegšanas kārtību un termiņus;
		3. projekta īstenošanas darbības pārraudzību un kontroli;
		4. līguma vienpusējas izbeigšanas iespēju no pašvaldības puses, ja netiek pildīti līguma nosacījumi.
3. **Projekta darbības kontrole**
	1. Projekta iesniedzējs, kurš saņēmis līdzfinansējumu, līdz 2025. gada 15. decembrim pašvaldībā iesniedz:
		1. pārskatu par projekta darbību un rezultātiem, t.sk., finansējuma izlietojumu, pievienojot darījumus apliecinošo dokumentu (čekus, kvītis, pavadzīmes u.c.) kopijas, uzrādot arī oriģinālus (3. pielikums);
		2. projekta foto fiksācijas materiālus pēc projekta īstenošanas iesniegt elektroniski, nosūtot uz e-pastu aigars.noviks@madona.lv.
	2. Projekta īstenošanas laikā tā īstenotājs, saskaņojot ar konkursa komisiju, ir tiesīgs grozīt projekta budžeta izdevumu pozīciju finansējuma apjomu ne vairāk kā 10% apmērā no kopējās projekta summas un nepārsniedzot projekta kopējo summu.
	3. Pašvaldībai ir tiesības nepieciešamības gadījumā veikt projekta:
		1. aktivitāšu norišu pārbaudi projekta īstenošanas laikā;
		2. finanšu līdzekļu izlietojuma pārbaudi projekta īstenošanas laikā un viena gada laikā pēc projekta īstenošanas beigām.
	4. Ja projekta uzraudzības periodā nav izpildīti projekta nolikuma vai finansējuma līguma nosacījumi, piešķirtais finansējums nav izmantots atbilstoši konkursa pieteikumā paredzētajam mērķim, nav iesniegta līgumā noteiktā atskaite par finansējuma izlietojumu, tad Madonas novada pašvaldības Sociālās jomas projektu konkursa vērtēšanas komisija lemj par piešķirtā līdzfinansējuma atmaksu Pašvaldībai. Līdzfinansējumu atmaksā Pašvaldībai 10 (desmit) dienu laikā pēc Pašvaldības rakstiska pieprasījuma saņemšanas.
4. *pielikums*

*Sociālās jomas projektu konkursa*

*2025. gada nolikumam*

**NVO INICIATĪVU PROJEKTU KONKURSS 2024**

**PIETEIKUMA VEIDLAPA**

Madonas novada Centrālā administrācija

Saieta laukums 1, Madona, LV – 4801,

 tālr. 64860090, e-pasts: pasts@madona.lv

|  |
| --- |
| **1. PROJEKTA NOSAUKUMS** |
|  |
| 1. **Projekta norises vieta Madonas novadā**
 |
|  |
| 1. **Projekta īstenošanas laiks no \_\_\_. \_\_.2025. līdz \_\_.\_\_.2025.**
 |
| **4. pROJEKTA iesniedzējA ORGANIZĀCIJA** |
| Organizācijas nosaukums, juridiskais statuss |  |
| Adrese |  |
| Tālrunis |  |
| E-pasts, mājas lapa |  |
| Reģistrācijas Nr. |  |
| Bankas nosaukums, bankas kods |  |
| Bankas norēķinu konts |  |
| Vadītāja vārds, uzvārds |  |
| **5. projekta vadītājs**  |
| Vārds, uzvārds |  |
| Ieņemamais amats organizācijā |  |
| Adrese |  |
| Tālrunis |  |
| E-pasts |  |
| **6. Par finansējumu atbildīgā persona** |
| Atbildīgās personas vārds, uzvārds |  |
| Ieņemamais amats organizācijā |  |
| Adrese |  |
| Tālrunis |  |
| E-pasts |  |
| **7. projekta apraksts***(Līdz 500 rakstzīmēm)* |
| Projekta nepieciešamības pamatojums (projekta aktualitāte):Mērķi:1.2.3.Uzdevumi mērķu sasniegšanai:1.2.3.…Projekta atbilstība konkursā atbalstāmajām prioritātēm:Rezultāti, ko plānots sasniegt:1.2.3.… |
| **8. Projekta mērķauditorija un tās ieguvumi***Norādiet gan tiešos ieguvējus, gan tos, kurus projekta rezultāti ietekmēs netieši. Miniet konkrētus skaitļus. Apjoms – ne vairāk kā 10 rindiņas. Pamatojiet minētās mērķauditorijas ieguvumus no projekta.*  |
|  |
| **9. Projekta aktivitātes***Uzskaitiet visas projekta aktivitātes un pasākumus, tos secīgi saplānojot laika grafikā.* |
| Aktivitātes nosaukums / mēnesis | Mēnesis/ datums (ja konkrēti zināms) |
|  | Apr. | Mai. | Jūn. | Jūl. | Aug. | Sep. | Okt. | Nov. | Dec. |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **10. projekta partnera organizācijas.** *Apjoms – ne vairāk par 10 rindiņām.* |
|  |
| **11. Projekta publicitāte: Kā tiks izmantoti un/vai publiskoti projekta rezultāti?***Apjoms – ne vairāk par 10 rindiņām.* |
|  |
| **12. Projekta vadītāja CV (Lūdzu pievienojiet pielikumā)** |
| **13. Paraksti** |
| 2025. gada \_\_\_\_\_ .\_\_\_\_\_\_\_\_\_\_\_\_\_\_ | Organizācijas vadītājs /vārds, uzvārds/ \_\_\_\_\_\_\_\_\_\_\_\_\_\_\_\_\_ z.v. (*paraksts*)Projekta vadītājs /vārds, uzvārds/ \_\_\_\_\_\_\_\_\_\_\_\_\_\_\_\_\_ (*paraksts*) |
| **14. Pielikumi (Lūdzu, norādīt, ja pievienoti citi pielikumi)** |
| 1.2.3. |

*2. pielikums*

*Sociālās jomas projektu konkursa*

*2025. gada nolikumam*

|  |
| --- |
| (*projekta nosaukums*) **Projekta IZMAKSU TĀME** |
| Npk. | Izdevuma pozīcija | Pašieguldījums(EUR) | Piesaistītais līdzfinansējums(EUR) | Nepieciešamais finansējums no Madonas novada pašvaldības (EUR) | Kopējās izmaksas(EUR) |
|  | *Norāda izdevuma veidu un aprēķinu (ja nepieciešams)* | *Norāda summas, ko paredz ieguldīt pats pretendents vai projekta partneris (tai skaitā, ja ir - dalības maksas)* | *Norāda no citiem finanšu avotiem piesaistītos līdzekļus (norāda summu un finansētāju)* | *Norāda summu, kas nepieciešama no Madonas novada pašvaldības* |  |
| 1. |  |  |  |  |  |
| 1.1. |  |  |  |  |  |
| 1.2. |  |  |  |  |  |
| 2. |  |  |  |  |  |
| 2.1. |  |  |  |  |  |
| 3. |  |  |  |  |  |
| 3.1. |  |  |  |  |  |
| u.t.t. |  |  |  |  |  |
| ***KOPĀ:*** | EUR | EUR | EUR | EUR |
|  | % | % | % | 100 % |
|  | *Norāda summas euro un procentus* |

*3. pielikums*

*Sociālās jomas projektu konkursa*

*2025. gada nolikumam*

**PROJEKTA DARBĪBAS UN REZULTĀTU PĀRSKATS**

|  |
| --- |
| **1. SATURISKĀ ATSKAITE** |
| **1.1. Projekta nosaukums** |
|  |
| **1.2. pROJEKTA iesniedzējA ORGANIZĀCIJA** |
| Organizācijas nosaukums |  |
| Adrese  |  |
| Tālrunis, e-pasta adrese |  |
| Vadītāja vārds, uzvārds |  |
| **1.3. Aktivitātes/pasākumi UN DALĪBNIEKU SKAITS (***uzskaitīt:**- kādas aktivitātes un cik bieži tika īstenotas,* *- cik dalībnieki piedalījās*) |
|  |
| **1.4. - projekta rezultāti - mērķa auditorijas ieguvumi** (*aprakstīt atbilstību izvirzītajam projekta mērķim un sasniegtos rezultātus*) |
|  |
| **1.5. Kā tikA nodrošināta projekta publicitāte** (*uzskaitīt kādos masu saziņas līdzekļos un norādīt kad.*) |
|  |

|  |
| --- |
| **2. FINANŠU ATSKAITE** |
| **2.1. PAR FINANSĒM ATBILDĪGĀS PERSONAS VĀRDS, UZVĀRDS** |  |
| **2.2. TĀLRUNIS, E-PASTA ADRESE** |  |
| **2.3. Projekta KOPĒJĀS IZMAKSAS** |
| Madonas novada pašvaldības piešķirtais līdzfinansējums (EUR) | Piesaistītais līdzfinansējums | Projekta kopējās izmaksas (EUR) |
| Summa(EUR) | Avots (norādīt) |
|  |  |  |  |
|  |  |
|  |  |
| ***%*** | % |  | 100 % |

|  |
| --- |
| **2.4. Finanšu dokumentu saraksts** |
| Budžeta tāmes pozīcija (*pēc līguma*) | Apmaksas dokumentaNr.p.k.(*pielikumā*) | Par ko veikta apmaksa | Izdevuma rašanās datums | Attaisnojuma dokumenta veids un Nr. | Summa(EUR) |
| **1.** |  |  |  |  |  |
| 1.1. |  |  |  |  |  |
| 1.2. |  |  |  |  |  |
| **2.** |  |  |  |  |  |
| 2.1. |  |  |  |  |  |
| 2.2. |  |  |  |  |  |
| **3.** |  |  |  |  |  |
| 3.1. |  |  |  |  |  |
| 3.2. |  |  |  |  |  |
| **4.** |  |  |  |  |  |
| 4.1. |  |  |  |  |  |
| 4.2. |  |  |  |  |  |
| **5.** |  |  |  |  |  |
| 5.1. |  |  |  |  |  |
| 5.2. |  |  |  |  |  |
| **Kopā:** |  |

***Pielikumā sanumurētas*** *(numerācijai jāatbilst tabulā uzskaitītam)* ***visu apmaksas dokumentu kopijas*** *tikai par Madonas novada pašvaldības piešķirto finansējumu.*

|  |
| --- |
| **3. ATSKAIŠU IESNIEDZĒJS** |
| Vārds, uzvārds,Amats organizācijā,Paraksts |  |
| Datums |  |